बहुत अफ़सोस हो रहा है ये कहते हुए कि अब मैं इस चैनल में काम नहीं कर सकती… ऐसी कोई वजह ही नहीं बची अब कि मैं इस संस्थान में काम कर पाउं…. सबसे पहले यहां के सबसे उच्च अधिकारी (शिवपूजन झा) के द्वारा ‘कॉंप्रोमाइज़’ की बात की अवहेलना करना… जिसका ख़ामियाज़ा मुझे अप्रेज़ल में चुकाना पड़ा… और पिछले कुछ दिनों में बिना वजह मेरे साथ जो सौतेला व्यवहार किया जा रहा है.. अब मैं उन सभी चीज़ों से थक गई हूं….. मैंने कई दफ़े अपनी बात दिल्ली तक भी पहुंचाने की कोशिश की… पर उनको सबूत चाहिए था… एक लड़की अपने साथ हुए ‘उस व्यवहार’ का सबूत कैसे दे… ये मैं नहीं समझ पाई… क्या मुझसे उस वीडियो की उम्मीद की जा रही थी जो कॉंप्रोमाईज़ करने के बाद बतौर सबूत मैं पेश कर सकती थी…